Document ID: 31975R0565

ΚΑΝΟΝΙΣΜΟΣ (ΕΟΚ) αριθ. 565/75 ΤΗΣ ΕΠΙΤΡΟΠΗΣ της 3ης Μαρτίου 1975 περί κατατάξεως εμπορευμάτων στο εδάφιο 15.01 Α του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Eυρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογιού(1), όπως τροποποιήθηκε τελικά με την πράξη που είναι συνημμένη στη συνθήκη περί προσχωρήσεως των νέων Κρατών Μελών στην Eυρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(2), που υπογράφηκε στις Βρυξέλλες την 22α Ιανουαρίου 1972, και ιδίως το άρθρο 3,
Εκτιμώντας:
ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του Κοινού Δασμολογίου ως προς την κατάταξη λιπών όταν περιέχουν μικρές ποσότητες άλλων λιπών-
ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου της 28ης Ιουνίου 1968(3), όπως τροποποιήθηκε τελικά με τον κανονισμό (ΕΟΚ) αριθ. 2658/74(4), αναφέρει στη διάκριση 15. 01 Α λίπη χοίρεια υπό την ονομασία saindoux και έτερα χοίρεια λίπη-
ότι τα χοίρεια λίπη με την ονομασία saindoux και άλλα χοίρεια λίπη, έστω και αν περιέχουν άλλα λίπη, εξακολουθούν να κατατάσσονται στη διάκριση 15.01 Α, εφ' όσον διατηρούν το χαρακτήρα χοιρείων λιπών saindoux και λοιπών χοιρείων λιπών-
ότι τα εν λόγω προϊόντα - λαμβανομένων υπόψη των τεχνικών και εμπορικών απαιτήσεων - για να διατηρήσουν το χαρακτήρα τους, σαν χοίρεια λίπη saindoux ή άλλα χοίρεια λίπη, δεν δύνανται να περιέχουν άλλα λίπη, παρά μόνο σε μικρές ποσότητες- ότι, σ' αυτή την περίπτωση, σύμφωνα με τη σύγχρονη τεχνολογία σ' αυτό τον τομέα και υπό τα φώτα των ερευνών που πραγματοποιήθηκαν, τα χοίρεια λίπη saindoux και άλλα χοίρεια λίπη της διακρίσεως 15.01 Α παρουσιάζουν ταυτόχρονα τα κριτήρια που απαριθμούνται στο άρθρο 1-
ότι οι διατάξεις του παρόντος κανονισμού είναι σύμφωνοι με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα χοίρεια λίπη με την ονομασία saindoux και άλλα χοίρεια λίπη που περιέχουν μικρές ποσότητες άλλων λιπών, υπάγονται στο Κοινό Δασμολόγιο, στη διάκριση 15.01 Α μόνο όταν παρουσιάζουν ταυτόχρονα:
- δείκτη Boemer ίσο ή ανώτερο του 72, που προσδιορίζεται σύμφωνα με τη μέθοδο του διαιθυλικού αιθέρος (μέθοδος ISO/DIS 3577)-
- τις ακόλουθες σχέσεις:
x 100 10,
x 100 8,
"συνολικά C14" παρουσιάζοντα τη συνολική περιεκτικότητα σε οξέα, περιέχοντα 14 άτομα άνθρακος,
"συνολικά C15" παρουσιάζοντα τη συνολική περιεκτικότητα σε οξέα, περιέχοντα 15 άτομα άνθρακος,
"C16" παρουσιάζοντα την περιεκτικότητα σε παλμιτικό οξύ,
"C18:3" παρουσιάζοντα την περιεκτικότητα σε λινολικό οξύ,
τα λιπαρά οξέα προσδιοριζόμενα με χρωματογραφία σε αεριώδη φάση.
Άρθρο 2
Ο παρών κανονισμός αρχίζει να ισχύει την πρώτη ημέρα του τρίτου μηνός από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει σε κάθε Κράτος Μέλος.
Έγινε στις Βρυξέλλες, στις 3 Μαρτίου 1975.

Labels: 3
17
6